Source: http://xn--alkotmnybrsg-hbbf1pwd.hu/adatvedelmi-nyilatkozat/
Timestamp: 2019-11-12 04:10:59
Document Index: 19531317

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Alkotmánybíróság | Adatkezelési tájékoztató
Adatkezelési tájékoztató az Alkotmánybíróság honlapjának használata és az elektronikus levelezés során naplózott adatok kezeléséhez
3. Honlap és elektronikus levelezés napló adatok
Az Alkotmánybíróság honlapjának (internetes weboldalának, online tartalomszolgáltatásának) használata vagy az Alkotmánybíróság Hivatala által üzemeltetett e-mail címre történő levélküldés során a szolgáltatásokat biztosító informatikai rendszerek az érintett külön nyilatkozata vagy cselekménye nélkül naplózzák az Alkotmánybíróság Hivatala szervereivel kapcsolatot létesítő informatikai rendszerek IP címét.
Az állami és önkormányzati szervek elektronikus információbiztonságáról szóló 2013. évi L. törvénynek való megfelelés.
Az Alkotmánybíróság honlapján történő elektronikus tartalomszolgáltatás hibamentes, folyamatos és zavartalan működésének fenntartása.
Az Alkotmánybíróság Hivatala e-mail rendszerének hibamentes, folyamatos és zavartalan működésének fenntartása.
A személyes adat szolgáltatása az Alkotmánybíróság honlapja használatának, valamint az Alkotmánybíróság e-mail rendszerébe történő elektronikus levél küldésének az alapfeltétele.
Az adatkezelés az adatkezelő vagy egy harmadik fél jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az érintett olyan érdekei vagy alapvető jogai és szabadságai, amelyek személyes adatok védelmét teszik szükségessé, különösen, ha az érintett gyermek. [Adatvédelmi rendelet 6. cikk (1) bekezdés f) pont]
3.5. Az adatkezelő jogos érdekei
Az Alkotmánybíróság online tartalomszolgáltatása hibamentes, folyamatos és zavartalan működésének fenntartása.
Weboldalunk a látogatottsági statisztikai adatok megismerése érdekében a Google Analytics szolgáltatásait használja fel.
A Google Analytics a Google LLC. (1600 Amphitheatre Parkway Mountain View, CA 94043. USA; a továbbiakban „Google”) által nyújtott szolgáltatás, amely a felhasználó számítógépén elhelyezett és a weboldal használatának elemzését lehetővé tevő sütiket használ. A süti információkat generál a felhasználó weboldal használatáról, amit aztán általában a Google egyik szerverére továbbítanak az Amerikai Egyesült Államokba, és ott tárolják.
Az Alkotmánybíróság honlapján aktiválva van az IP-címek névtelenítése, így az Európai Unióban vagy az Európai Gazdasági Térségről szóló megállapodás más szerződő fél országaiban tartózkodó Google felhasználók IP-címeit továbbítás előtt rövidítik. Csak kivételes esetekben fordulhat elő, hogy a teljes IP-címet továbbítják egy amerikai Google szerverre, és ott rövidítik.
A Google ezeket az információkat az Alkotmánybíróság honlapján keletkező adatok alapján gyűjti és rendszerezi, azzal a céllal, hogy az Alkotmánybíróság Hivatala elemezhesse, hogy hogyan használják a látogatók az Alkotmánybíróság honlapját, a Google jelentéseket állítson össze az Alkotmánybíróság honlapján folyó aktivitásról, és egyéb szolgáltatásokat nyújtson az Alkotmánybíróság Hivatala számára a honlap használatával és az internet használati szokásokkal kapcsolatban.
Az Ön böngészőjéből a Google Analytics szolgáltatás keretében továbbított IP-címet a Google nem vonja össze egyéb adatokkal. A Google adathasználatával kapcsolatban további információkat talál ezen az oldalon >>.
Megakadályozhatja, hogy a Google gyűjtse és feldolgozza a Google Analytics sütije által generált, a weboldal használatára vonatkozó adatokat (többek között az IP-címét), ha letölti és telepíti az ezen az oldalon elérhető böngésző bővítményt >>.
Az Alkotmánybíróság Hivatala az általa kezelt személyes adatokat – a Google Analytics által kezelt adatok kivételével – nem továbbítja harmadik országba vagy nemzetközi szervezet részére.
Az érintett az 1. pontban megadott elérhetőségeken keresztül, írásban kérheti az Alkotmánybíróság Hivatalától a személyes adatainak a törlését. Az Alkotmánybíróság Hivatala az érintett kérelmét – az alábbiak kivételével – legfeljebb 30 napon belül teljesíti, és erről az érintettet az általa megadott elérhetőségen tájékoztatja.